1944 (sang)

«1944» er en sang skrevet og fremført av den ukrainske sangeren Jamala (ukrainsk: Джамала, krimtatarsk: Camala, norsk transkripsjon: Dzjamala). Sangen representerte Ukraina og vant Eurovision Song Contest 2016 med , den høyeste poengsummen i konkurransen til da. En musikkvideo til sangen ble sluppet 21. september 2016.https://www.youtube.com/watch?v=wNECV2h-y58

Bakgrunnen for teksten
Teksten til «1944» tar for seg deportasjonen av tartarer fra Krim på 1940-tallet, befalt av Josef Stalin, som hevdet tatarene samarbeidet med nazistene. Jamala var særlig inspirert av historien til sin egen oldemor, som var i 20-årene da hun og de fem barna hennes ble deportert til Sentral-Asia. Ett av barna døde under reisen østover.  Oldefaren var bortreist som soldat i Den røde armé og kunne dermed ikke beskytte familien sin. 

Jamalas sang ble særlig aktuell siden den ble laget og lansert kort tid etter Russlands anneksjon av Krimhalvøya. Mange av halvøyas krimtatarer anerkjenner ikke den russiske annekteringen.

Refrenget i sangen blir sunget på krimtatarsk og henter ord fra en lokal folkesang kalt «Ey, güzel Qırım». Jamala hørte oldemoren synge sangen, og den handler om en tapt ungdomstid som ikke kunne tilbringes i hjemlandet. Blant instrumentene som brukes i sangen, er en duduk. Jamala synger også sangen delvis på mugham, en særegen vokalstil i regionen.

Veien mot Eurovision Song Contest
Jamala vant den ukrainske finalen vinteren 2016 og ble dermed Ukrainas representant til Eurovision Song Contest 2016 i Stockholm. 

I et intervju med radiokanalen Radio Free Europe i februar 2016 uttalte Jamala at sangen minnet henne om hennes egen familie som fremdeles lever på Krim. Hun sa videre at etter den russiske annekteringen av Krim i 2014, bor «krimtatarene nå i et okkupert område». Sangens tekst omhandler imidlertid ikke 2014-anneksjonen.Ukraine picks Crimean Tatar for Eurovision   , Times Union (21. februar 2014)
Eurovision: Ukraine's entry aimed at Russia, BBC News (22. februar 2016) Enkelte russiske politikere og de russiske myndighetene på Krim anklaget likevel ukrainske myndigheter for å bruke sangen til «å fornærme Russland».Russia MPs slam Ukraine's choice of Crimean Tatar for Eurovision   , Yahoo News (Besøkt 23. februar 2016)In State Duma they want Jamal not to be allowed in Eurovision, Ukrayinska Pravda (Besøkt 22. februar 2016) I mars 2016 uttalte Den europeiske kringkastingsunion på Twitter at hverken sangens tittel eller tekst var å anse som politisk – og dermed i overenstemmelse med konkurransereglene.

Seieren og etterspillet
«1944» deltok i den andre semifinalen torsdag 12. mai som , etter Danmark og før Norge. I semifinalen kom Jamala på andreplass, bak Australias Dami Im med «Sound of Silence», og Ukraina kvalifiserte seg dermed til finalen lørdag 14. mai. 

I finalen deltok Jamala som nummer , etter Latvia og før Malta. Etter at juryavstemningen var over, lå Jamala som nummer to, bak Australia. Russland var nummer fem. Etter juryavstemningen ble telefonstemmene offentliggjort. Her ble Australia nummer fire, og til slutt sto det mellom Ukraina og Russland. I den nervepirrende avslutningen tok Ukraina seieren, selv om Russland hadde fått flest poeng fra tv-seerne i Europa. Ukraina ble nummer to i telefonavstemningen, men fikk flest poeng sammenlagt av juryene og telefonstemmer. Dette var Ukrainas andre seier i Eurovision Song Contest.

Etter seieren mente flere russiske medier at seieren både var «provoserende og politisk», og også utenlandske og norske medier mente konkurransen hadde mistet uskylden da «1944» vant. Seieren førte til at Ukraina fikk arrangere Eurovision Song Contest 2017.

Listeplasseringer
Liste (2016)Høyesteplassering , Flandern (Ultratip)13  (Suomen virallinen lista)64  (SNEP)49  (Single Top 40)40  (TopHit)135  (PROMUSICAE)32  (Sverigetopplistan)46  (Schweizer Hitparade)73  (FDR)2  (Ö3 Austria Top 40)54

Liste (2022) Høyesteplassering  (AGATA)8

Referanser



Kategori:Bidrag til Eurovision Song Contest 2016
Kategori:Ukrainas bidrag til Eurovision Song Contest